**Аляксандр Халадзінскі** (нар. 16 кастрычніка 1991, Калодзішчы, Мінскі раён) — беларускі футбаліст, нападнік.

Клубная кар’ера
---------------

У юнацкім узросце займаўся ў футбольнай школе мінскага МТЗ-РІПА, але не здолеў трапіць у асноўную каманду. У выніку, стаў выступаць у чэмпіянаце Мінскага раёна за родныя «Калодзішчы». У 2009 годзе згуляў адзін матч за клуб «Гарадзея» ў Другой лізе.

Пазней далучыўся да іншага клуба з Мінскага раёна, «Іслачы». У 2012 годзе клуб заявіўся ў Другую лігу Беларусі, і Аляксандр прайшоў з ім шлях да Вышэйшай лігі, стаў капітанам каманды. У 2013 годзе быў у складзе каманды, якая заваявала бронзавыя медалі Кубка Рэгіёнаў УЕФА.

У студзені 2016 года на два гады падоўжыў кантракт з «Іслаччу». У дэбютным сезоне ў Вышэйшай лізе працягваў быць асноўным іграком і капітанам, выступаў на пазіцыях атакуючага паўабаронцы і нападніка. У сезоне 2017 стаў чаргаваць выхады ў стартавым складзе і на замену. У студзені 2018 года падоўжыў кантракт з клубам яшчэ на адзін год. У сезоне 2018 пераважна выхадзіў у стартавым складзе.

У канцы 2018 года з’явілася інфармацыя, што нападнік можа пакінуць каманду, аднак у студзені 2019 года зноў падоўжыў кантракт з «Іслаччу». Пачатак сезона 2019 прапусціў з-за траўмы, з мая пачаў гуляць за дубль, за асноўную каманду згуляў у адным матчы. У жніўні 2019 года быў аддадзены ў арэнду ў «Андэрдог» з Чысці, дзе стаў адным з асноўных ігракоў. У снежні 2019 года вярнуўся ў «Іслач». У пачатку 2020 года трэніраваўся разам з камандай, аднак у лютым па заканчэнні кантракта пакінуў клуб.

У сакавіку 2020 года зноў далучыўся да «Іслачы», у асноўным выхадзіў на замену. У ліпені 2020 года пакінуў каманду.

У жніўні 2020 года стаў іграком рэчыцкага «Спадарожніка». Замацаваўся ў якасці асноўнага нападніка каманды і дапамог ёй выйсці ў Вышэйшую лігу. Заставаўся іграком асновы і ў 2021 годзе ў Вышэйшай лізе, з мая стаў радзей з’яўляцца на полі з-за траўмы.

У ліпені 2021 года, пасля таго як «Спадарожнік» зняўся з Вышэйшай лігі, перайшоў у петрыкаўскі «Шахцёр». Пакінуў каманду ў снежні 2021 года. У пачатку 2022 года трэніраваўся з «Маладзечна», аднак у сакавіку 2022 года з-за траўмы выбыў на доўгі час і не быў заяўлены для ўдзелу ў чэмпіянаце Беларусі.

Дасягненні
----------

* Беларусь Пераможца Першай лігі чэмпіянату Беларусі (2): 2015, 2020
* 03Бронзавы прызёр Бронзавы прызёр Кубка Рэгіёнаў УЕФА: 2013

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2009 | Д3 | Гарадзея | Беларусь | 1 | 0 |
| 2012 | Д3 | Іслач | Беларусь | 36 | 6 |
| 2013 | Д2 | Іслач | Беларусь | 25 | 6 |
| 2014 | Д2 | Іслач | Беларусь | 29 | 2 |
| 2015 | Д2 | Іслач | Беларусь | 27 | 7 |
| 2016 | Д1 | Іслач | Беларусь | 27 | 0 |
| 2017 | Д1 | Іслач | Беларусь | 24 | 1 |
| 2018 | Д1 | Іслач | Беларусь | 27 | 3 |
| 2019 (1) | Д1 | Іслач | Беларусь | 1 | 0 |
| 2019 (2) | Д3 | Андэрдог | Беларусь | 14 | 6 |
| 2020 (1) | Д1 | Іслач | Беларусь | 10 | 0 |
| 2020 (2) | Д2 | Спадарожнік | Беларусь | 12 | 3 |
| 2021 (1) | Д1 | Спадарожнік | Беларусь | 8 | 1 |
| 2021 (2) | Д2 | Шахцёр | Беларусь | 7 | 1 |
|

Зноскі
------

1. ↑  Aleksandr Kholodinskiy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  «Выходишь играть, а соперники еле-еле на ногах стоят». Как из чемпионата района запрыгнуть в высшую лигу
3. ↑  Александр Холодинский подписал новое соглашение с "Ислочью"
4. ↑  Холодинский продлил контракт с "Ислочью"
5. ↑  Холодинский может покинуть «Ислочь». Он выступал за команду еще в чемпионате области
6. ↑  Холодинский продлил контракт с "Ислочью"
7. ↑  Экс-капитан "Ислочи" перешел в "Андердог"
8. ↑  Холодинский вернулся в "Ислочь" из аренды в "Андердоге"
9. ↑  Холодинский покинул "Ислочь"
10. ↑  Холодинский вновь стал игроком "Ислочи"
11. ↑  Холодинский вновь покинул "Ислочь"
12. ↑  Александр Холодинский продолжит карьеру в речицком "Спутнике"
13. ↑  Ижаковский и Холодинский пополнили ряды петриковского "Шахтера"
14. ↑  Петриковский "Шахтер" объявил о прекращении сотрудничества с девятью футболистами
15. ↑  У Александра Холодинского в "Молодечно-2018" разрыв крестообразных связок

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |